Rafa pak Italianer in halfeindronde | Netwerk24
05 September 2019 09:22
Rafael Nadal sê sy voorarm, waarvoor hy Woensdag mediese behandeling ontvang het, is piekfyn. Foto: Getty Images
Rafael Nadal kom te staan teen Matteo Berrettini van Italië in die halfeindronde van die Amerikaanse Ope nadat die Spanjaard Woensdag die 20ste gekeurde Argentyn Diego Schwartzman met 6-4, 7-5, 6-2 geklop het.
Nadal (tweede), wenner van 18 Grand Slam-titels, het in 2010, 2013 en 2017 by Flushing Meadows koning gekraai. Dit was sy agtste sege in agt kragmetings teen Schwartzman.
“Skoonstelle maar groot uitdagings, veral in die eerste twee stelle, ek weet hoe goed hy is wanneer hy met selfvertroue speel,” sê Nadal.
“Ek is baie tevrede met die wyse waarop ek die uitdaging aanvaar het en aangehou baklei het, punt vir punt.
Hier is ek in die halfeindronde. Ek is baie gelukkig, dit beteken alles.”
Nadal het nie ’n groot bohaai gemaak oor die kommer oor sy voorarm nie, waarvoor hy vroeg in die derde stel mediese behandeling ontvang het.
“Fisiek is ek piekfyn. Dit was ’n baie warm vandag. Ek is ’n speler wat ’n bietjie sweet, maar soms in hierdie toestande raak dit taai.”
Berrettini (24ste) is sedert Corrado Barazzutti in 1977 die eerste Italiaanse manstennisspeler wat tot in die halfeindronde in New York gevorder het.
What makes a tennis match great?
The best pics from THAT Monfils Berretini match...https://t.co/05TgCmdpwv | #USOpen pic.twitter.com/Yg4ikyXZFo
Hy het drie uur 57 minute en vyf stelle nodig gehad om die Fransman Gaël Monfils (13de) met 3-6, 6-3, 6-2, 3-6, 7-6 (7/5) te troef.
“Wat ’n goeie stryd,” sê die 23-jarige boorling van Rome.
“Dit was dalk een van die beste kragmetings wat ek nóg gesien het – ek het gespeel maar ek het ook gekyk.
“Ek is verheug, ek weet nie wat om te sê nie.”
Die Bulgaar Grigor Dimitrov, 78ste op die wêreldranglys, en die Rus Daniil Medvedev (vyfde) speel in die ander wedstryd vir ’n plek in Sondag se eindstryd.
* In die vroueloting het die Kanadees Bianca Andreescu die eerste tiener in ’n dekade geword wat die halfeindronde van die VSA-Ope gehaal het.
Die 19-jarige Andreescu het die Belg Elise Mertens met 3-6, 6-2, 6-3 uitoorlê vir ’n plek in die halfeindstryd teen Belinda Bencic van Switserland.
“Ek is eerlikwaar spraakloos,” sê sy. “Ek het iemand nodig om my te knyp. Is dit werklik?”
Yes, it is real life ??@Bandreescu_ | #USOpen pic.twitter.com/yCknYjegTu
Serena Williams pak Elina Svitolina (vyfde) van die Oekraïne in Donderdag se ander halfeindstryd.
Bencic en Andreescu het nog nooit voorheen kragte gemeet nie en wie ook al van hulle seëvier, sal haar eerste Grand Slam-eindstryd haal.
Watch how @BelindaBencic made her way into her first career semifinal...#USOpen pic.twitter.com/GyzF0Iikyd
Meer oor: Flushing Meadows | Tennis | New York | Rafael Nadal | Amerikaanse Ope
Nog kaartjies oorweeg vir Federer-Nadal